# **Formulare criteriu privind verificări ale capacității de producție și măsuri de control al calității în aplicarea prevederilor art. 179, lit. f) din Legea nr. 98/2016**

Ofertantului (Operator Economic individual sau asociere de Operatori Economici) i se solicită acceptul pentru efectuarea de către Autoritatea Contractantă *[sau de un organism oficial competent]* de verificări ale capacității de producție și a măsurilor de control al calității pe care acesta urmează să le aplice.

În procesul de verificare a capacității de producție și a măsurilor de control al calității pe care acesta urmează să le aplice, Autoritatea Contractantă verifică următoarele aspecte:

*[introduceți direct informații sau faceți referire la documentul inclus în documentația de atribuire care prezintă aspectele supuse verificării la sediul Ofertantului, criteriile aplicabile pentru evaluarea aspectelor verificate, condițiile care trebuie îndeplinite de aspectele supuse verificării și efectele rezultatului acestor verificări asupra procesului de calificare a Ofertantului în procedură]*

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV. Criterii de selecție, Secțiunea C: Capacitatea tehnică și profesională în DUAE (răspuns) rubrica "Permiterea controalelor".

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Permiterea controalelor,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

In conditiile art. 20 alin. (7) din HG nr. 395/2016, in cazul în care există discrepanţe între informaţiile prevăzute în DUAE şi cele prevăzute în fişa de date, prevalează informaţiile din fişa de date, DUAE urmând a fi revizuit corespunzător.

Pentru a demonstra îndeplinirea cerinței minime, orice Operator Economic Ofertant are dreptul să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Permiterea controalelor", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii trebuie să prezinte individual acordul pentru verificarea capacității de producție și a măsurilor de control al calității pe care urmează să le aplice, pentru partea din Contract pe care o va îndeplini.

În cazul în care un Operator Economic Ofertant a decis sa subcontracteze o parte din Contract și se bazează pe capacitățile Subcontractantului pentru executarea părții respective atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Acordul de subcontractare;
   2. un formular DUAE (răspuns) separat pentru Operatorul Economic cu care a încheiat acordul de subcontractare, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Permiterea controalelor", completat și semnat în mod corespunzător de Operatorul Economic Subcontractant.
2. Să marcheze „Da” în propriul DUAE (răspuns), Partea II: Informații referitoare la operatorul economic, Secțiunea D: Informații privind subcontractanții pe ale căror capacități operatorul economic nu se bazează la rubrica „Operatorul economic intenționează să subcontracteze vreo parte din contract unor terți?” și să completeze informațiile suplimentare solicitate în acest sens.

În cazul în care Ofertantul a decis sa subcontracteze o parte din Contract și se bazează pe capacitățile Subcontractantului pentru executarea părții respective, Subcontractantul trebuie să prezinte acordul pentru verificarea capacității de producție și a măsurilor de control al calității pe care urmează să le aplice, pentru partea din Contract pe care o va îndeplini.

Instrucțiunile furnizate mai sus pentru furnizarea informațiilor privind permiterea controalelor în ceea ce privește DUAE (răspuns) ca dovadă preliminară sau în legătură cu documentele justificative sunt extinse si la Operatorii Economici care au legătură cu Ofertantul în această procedură (Subcontractanții).

În cazul în care Ofertantul utilizează Subcontractanți pentru realizarea Contractului, atunci fiecare Subcontractant trebuie să:

1. îndeplinească cerința minimă referitoare la acceptul pentru efectuarea de către Autoritatea Contractantă *[sau de un organism oficial competent]* de verificări ale capacității de producție și a măsurilor de control al calității pe care acesta urmează să le aplice
2. respecte cerințele referitoare la motivele de excludere
3. sa fie înscris într-un registru profesional relevant sau în registrul comerțului, în țara în care este stabilit.

La solicitarea expresă a Autorității Contractante și în aplicarea prevederilor art. 196 din Legea 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire Ofertantul (Operator Economic individual sau membru al asocierii) aflat pe primul loc trebuie să prezinte documente care să probeze afirmațiile incluse în DUAE (răspuns) la rubrica "Permiterea controalelor".

Documentele suport includ: acordul pentru verificarea capacității de producție și a măsurilor de control al calității pe care Operatorul Economic urmează să le aplice, pentru partea din Contract pe care Operatorul Economic o va îndeplini.

În cazul în care, din orice motive documentele justificative solicitate nu sunt în limba procedurii specificată în secțiunea IV.3.6) a Fișei de Date a Achiziției Operatorii Economici trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii așa cum este aceasta specificată în secțiunea IV.3.6 a Fișei de Date a Achiziției.

In aplicarea art 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 174, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Subcontractantului, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Subcontractant, conținutul Acordului de subcontractare și evidențele furnizate de Operatorul Economic Ofertant drept dovezi pentru informațiile incluse în DUAE (răspuns) al Operatorului Economic Subcontractant.